b'\n_START_ARTICLE_\nAskeza\n_START_PARAGRAPH_\nAskeza (starogr\xc5\xa1ko \xce\xb1\xcf\x83\xce\xba\xce\xb7\xcf\x83\xce\xb9\xcf\x82 askezis \xe2\x80\x93 vaja ali vadba; v mno\xc5\xbeini pomeni tekmo) je vaja v krepostnem \xc5\xbeivljenju in v prizadevanju za popolnost. Asket je \xc4\x8dlovek, ki goji askezo oz. spokornik ali menih (pu\xc5\xa1\xc4\x8davnik). To je naravno mo\xc4\x8dan \xc4\x8dlovek, ki se odre\xc4\x8de (mnogim) \xc5\xbeivljenjskim u\xc5\xbeitkom. Izraz je znan predvsem v budisti\xc4\x8dnem okolju.\n_START_SECTION_\nVrste askeze\n_START_PARAGRAPH_\nNegativna askeza je obvladovanje telesnih nagnjenj v korist duhovnega \xc5\xbeivljenja v kr\xc5\xa1\xc4\x8danstvu; pri stoikih ali kvietistih ima askeza namen mrtvi\xc4\x8denja; v muslimanstvu trpin\xc4\x8denja, v budizmu pa izni\xc4\x8denja in prehoda v mirovanje nirvane._NEWLINE_Pozitivna askeza je v kr\xc5\xa1\xc4\x8danstvu napredovanje v molitvenem in krepostnem \xc5\xbeivljenju._NEWLINE_Naravna askeza uporablja le \xc4\x8dlove\xc5\xa1ka sredstva kot so: meditacija ali premi\xc5\xa1ljevanje, telovadba, dieta, premagovanje raznih ovir in tudi \xc5\xa1port._NEWLINE_Nadnaravna askeza. Verska, zlasti kr\xc5\xa1\xc4\x8danska askeza uporablja tudi nadnaravna sredstva za pridobitev in pove\xc4\x8danje Bo\xc5\xbeje milosti.\n_START_SECTION_\nAsketizem\n_START_PARAGRAPH_\nAsketizem je prizadevanje najmo\xc4\x8dnej\xc5\xa1e sredstvo za pridobivanje verske in nravne popolnosti, ki cveti zlasti med redovniki, ki se na to pot obve\xc5\xbeejo s trojnimi zaobljubami: ubo\xc5\xa1tva, \xc4\x8distosti in pokor\xc5\xa1\xc4\x8dine. Asketizem v \xc5\xa1ir\xc5\xa1em pomenu predstavlja filozofijo, ki nalaga prostovoljno in zavestno odpoved materialnim, telesnim in tudi duhovnim potrebam.'